b'\n_START_ARTICLE_\nAtlas (kartografija)\n_START_PARAGRAPH_\n\xc3\x81tlas je knjiga, v kateri so zbrani zemljevidi. Prikazuje dr\xc5\xbeave, pokrajine, gorovja, mesta, reke itd. na nekem obmo\xc4\x8dju. Iz kartografije se je naziv atlas prenesel tudi na druga podro\xc4\x8dja, kjer atlas pomeni zbirko slik (na primer anatomski atlas, astronomski atlas, zvezdni atlas, atlas Vesolja ipd.).\n_START_SECTION_\nEtimologija izraza\n_START_PARAGRAPH_\nIzraz atlas je v geografijo vpeljal Gerardus Mercator v 16. stoletju, ko je svojo knjigo zemljevidov poimenoval\xc2\xa0\xc2\xbbAtlas sive Cosmographicae Meditationes de Fabrica Mundi et Fabricati Figura\xc2\xab. Sprva so predvidevali, da je Mercator knjigo imenoval po bajeslovnem titanu Atlasu, \xc5\xa1ele v 90-ih letih 20. stoletja pa so ugotovili, da jo je poimenoval po istoimenskem mavretanskem kralju.'